CELEX: 62016CN0106
Language: fi
Date: 2016-02-22 00:00:00
Title: Asia C-106/16: Ennakkoratkaisupyyntö, jonka Sąd Najwyższy (Puola) on esittänyt 22.2.2016 – Polbud – Wykonawstwo sp. z o.o.

13.6.2016   
            
            
               FI
            
            
               Euroopan unionin virallinen lehti
            
            
               C 211/23
            
         
      Ennakkoratkaisupyyntö, jonka Sąd Najwyższy (Puola) on esittänyt 22.2.2016 – Polbud – Wykonawstwo sp. z o.o.
      (Asia C-106/16)
      (2016/C 211/29)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Najwyższy
      
         Pääasian asianosaiset
      
      
         Kassaatiovalittaja: Polbud – Wykonawstwo sp. z o.o. (selvitystilassa)
      
         Ennakkoratkaisukysymykset
      
      
                  1)
               
               
                  Ovatko SEUT 49 artikla ja SEUT 54 artikla esteenä sille, että jäsenvaltio, jossa kaupallinen yhtiö (rajavastuuyhtiö) perustettiin, soveltaa kansallisen oikeuden säännöksiä, joiden mukaan rekisteristä poistaminen edellyttää yhtiön purkamista selvitysmenettelyn jälkeen, jos yhtiö on perustettu uudelleen toisessa jäsenvaltiossa osakkaiden perustamisvaltiossa saadun oikeushenkilöllisyyden jatkamisesta tehdyn päätöksen perusteella?
               
            Jos vastaus on kielteinen:
      
                  2)
               
               
                  Voidaanko SEUT 49 artiklaa ja SEUT 54 artiklaa tulkita siten, että kansallisen oikeuden säännösten mukainen velvollisuus toteuttaa yhtiön purkamista edeltävä selvitysmenettely – johon kuuluu yhtiön juoksevien liiketoimien päättäminen, saatavien periminen, sitoumusten täyttäminen ja yhtiön omaisuuden realisointi, velkojien tyydyttäminen tai turvaaminen, taloudellisen selonteon esittäminen näiden toimien toteuttamisesta sekä tilikirjoja ja asiakirjoja säilyttävän edustajan ilmoittaminen – rekisteristä poistamisen hetkellä, on asianmukainen, tarpeellinen ja oikeasuhteinen suojelun arvoista, ulkomaille muuttavan yrityksen velkojien, vähemmistöosakkaiden ja työntekijöiden suojelun muodossa olevaa yleistä etua koskeva toimenpide?
               
            
                  3)
               
               
                  Onko SEUT 49 artiklaa ja SEUT 54 artiklaa tulkittava siten, että sijoittautumisvapauden rajoitukset koskevat tilannetta, jossa yhtiö – muuttuakseen yritysjärjestelyssä toisen jäsenvaltion mukaan perustetuksi yhtiöksi – siirtää sinne sääntömääräisen kotipaikkansa muuttamatta yhtiön päätoimipaikkaa, joka jää perustamisjäsenvaltioon?